Source: http://docplayer.fi/2612914-Savonlinnan-kaupunki-ymparistonsuojelulautakunta-2004.html
Timestamp: 2018-01-22 20:51:45+00:00
Document Index: 12192428

Matched Legal Cases: ['kko ', 'kko ', 'KKO ', 'kko ', 'kko ', 'kko ']

SAVONLINNAN KAUPUNKI Ympäristönsuojelulautakunta PDF
SAVONLINNAN KAUPUNKI Ympäristönsuojelulautakunta 2004
Download "SAVONLINNAN KAUPUNKI Ympäristönsuojelulautakunta 2004"
1 1 SAVONLINNAN KAUPUNKI Ympäristönsuojelulautakunta
2 JOHDANTO... 3 Perustietoa savonlinnasta... 3 Olavinlinnasta kaupungiksi... 3 Tilastotietoa Savonlinnasta... 3 YMpÄristönsuojeluLAKI... 5 Savonlinnan luonnonpiirteet... 6 Savonlinnan luonnonsuojelualueet... 8 Savonlinnan Natura 2000 verkostoon kuuluvat alueet... 9 Uhanalaiset lajit NISÄKKÄÄT JA LINNUT VESIENSUOJELU Savonlinnan pintavesien tila Vesistötutkimuksia YMPÄRISTÖMELU JA MELUNTORJUNTA JÄTEHUOLTO Jätehuoltomääräykset
3 3 JOHDANTO Ihminen on kautta historiansa muokannut ja kuormittanut ympäristöä toiminnallaan. Alussa ihmisen vaikutukset luontoympäristöön olivat paikallisia ja pienimuotoisia, mutta teollistumisen myötä vaikutukset ovat muuttuneet maailmanlaajuisiksi ongelmiksi saasteiden kaukokulkeutumisen vuoksi. Ilmastonmuutos, stratosfäärin otsonikato ja happamoituminen ovat esimerkkejä maailmanlaajuisista uhista, joilla on hyvin laajamittaisia vaikutuksia niin ihmiseen kuin luontoympäristöönkin. Tänä päivänä maailman syrjäisimmätkään alueet eivät ole säilyneet ihmistoiminnan vaikutuksilta täysin koskemattomina. Myös paikalliset ympäristöuhat, kuten eläin- ja kasvilajien elinympäristöjen tuhoutuminen rakentamistoiminnan seurauksena sekä vesistöjen, ilman ja maaperän pilaantuminen saasteiden seurauksena, voivat paikallisesti aiheuttaa merkittäviäkin kielteisiä vaikutuksia luontoympäristöön ja edelleen ihmisten hyvinvointiin, viihtyvyyteen ja terveyteen. Viimeksi kuluneen vuosikymmenen aikana on Suomessa ympäristönsuojelun saralla otettu huomattavia edistysaskeleita ympäristönsuojelulainsäädännön uudistuessa EU:hun liittymisen myötä. Samana aikana myös Savonlinnan ympäristön tilassa on tapahtunut edistymistä mm. kaukolämmön tuotannon siirryttyä öljystä hakkeen käyttöön ja keskittyessä monesta pienestä yhteen suureen voimalaitokseen sekä aluejätelaitoksen valmistumisen ja uusien jätehuoltomääräysten edellyttämien jätteiden erottelu- ja käsittelyvaatimusten myötä. Tässä julkaisussa tarkastellaan Savonlinnan ympäristön nykytilaa. Vastaavanlainen katsaus ympäristön tilaan on aiemmin julkaistu vuonna PERUSTIETOA SAVONLINNASTA Olavinlinnasta kaupungiksi Savonlinnan kaupunki sijaitsee Järvi-Suomessa. Kaupungin keskustaajama on rakennettu Suur-Saimaaseen kuuluvien Haapaveden ja Pihlajaveden välisille saarille. Alkusysäyksen Savonlinnan kaupungin synnylle antoi Eerik Akselinpoika Tott, joka rakennutti linnan Kyrönsalmen saarelle vuonna Linna tarvittiin Ruotsin valtakunnan itärajan suojaksi ja nimettiin Pyhän Olavin mukaan Olavinlinnaksi. Pietari Brahe myönsi kaupunkioikeudet Savonlinnalle vuonna Kaupungin kehittyminen voimistui luvun lopussa, kun Saimaan kanava valmistui ja mahdollisti halkojen, sahatun puutavaran ja elintarvikkeiden laajamittaisen viennin Viipuriin ja edelleen Pietariin ja vastaavasti monenlaisten tarvikkeiden ja hyödykkeiden tuonnin kaupunkiin. Lisäksi Savonlinnaan rakennettiin Olavin kylpylaitos ja 1900 luvun alussa rautatie, jotka myös omalta osaltaan myötävaikuttivat kaupungin kehittymiseen. Tilastotietoa Savonlinnasta Savonlinnan kaupunki kuuluu Itä-Suomen lääniin ja Etelä-Savon maakuntaan ja on oman seutukuntansa (Itä-Savon) keskus. Pinta-alaltaan kaupunki laajeni huomattavasti vuonna 1973, kun siihen liitettiin pääosa Säämingin kunnasta. Kaupungin pinta-ala on km 2, josta maa-aluetta on 822 km 2 ja vesialuetta 3
4 552 m 2. Rantaviivaa kaupungissa on km. Kaupungin asukasluku oli vuoden 2002 alussa henkilöä ja asukastiheys 33 henkilöä / maa-km 2. Asukkaista on alle viisitoistavuotiaita 16 %, vuotiaita 66 % ja yli 65 vuotiaita 18 %. Asukasluku on laskenut viimeisten vuosien aikana (vuonna 1992 asukkaita oli ). Tilastokeskuksen väestöennusteen mukaan Savonlinnan väestökato tulee myös jatkumaan. Savonlinnan työssäkäyvän väestön määrä oli vuoden 2000 lopussa Elinkeinorakenne painottuu palveluammatteihin (yksityiset palvelut 33,1 % ja julkiset palvelut 36,2 %), alkutuotannossa työskentelee 4,3 % ja jalostuksessa 23,5 %. Savonlinnan seutukunnan väestöstä korkeakoulututkinnon on suorittanut 18,2 % (koko Etelä-Savossa 17,9 %) ja keskiasteen tutkinnon 35,5 % väestöstä (koko Etelä-Savossa 36,1 %). 4 SAVONLINNAN YMPÄRISTÖNSUOJELUTOIMI Kaupungin ympäristönsuojelutoimi koostuu seitsemänjäsenisestä lautakunnasta ja kahdesta sille asioita valmistelevasta ja päätöksiä toimeenpanevasta viranhaltijasta, ympäristönsuojelusihteeristä ja ympäristönsuojelusuunnittelijasta, sekä toimistotehtäviä hoitavasta kanslistista. Ympäristönsuojelusihteeri on lautakunnalle esittelevä viranhaltija. Lautakunnan puheenjohtajana vuonna 2004 päättyvällä valtuustokaudella on toiminut maanviljelijä Pekka Turtiainen Moinsalmelta. Kaupungin ympäristönsuojelusihteeri on diplomi-insinööri Matti Rautiainen, ympäristönsuojelusuunnittelija filosofian maisteri Merja Tiainen ja kanslisti merkonomi Sari Janhunen. Ympäristönsuojelutoimi on kaupungin hallinto-organisaatiossa sijoitettu teknisen viraston valvontayksikköön, jonka muodostavat rakennusvalvonta ja ympäristönsuojelu. Näillä molemmilla on oma lautakuntansa. Yksikön päälliköksi on määrätty rakennustarkastaja. Ympäristönsuojelulautakunnalla on kaupungin ympäristönsuojelu- ja ympäristölupaviranomaisena itsenäinen asema hallintoorganisaatiossa. Ympäristönsuojelutoimen toiminta-ajatuksena on: Valvoa ja edistää ympäristönsuojelua kaupungissa siten, että luontoa ja muuta ympäristöä suojelemalla, hoitamalla ja kehittämällä turvataan Savonlinnan ympäristön tilan ja ainutlaatuisen luonnon säilyminen sekä taataan kaupunkilaisille terveellinen, viihtyisä ja virikkeitä antava elinympäristö: - huolehtimalla niistä valvonta- ym. tehtävistä, jotka ympäristönsuojelulaeissa ja johtosäännöissä sille on määrätty - tekemällä aloitteita ja esityksiä sekä antamalla lausuntoja muille hallintokunnille ympäristönsuojeluun liittyvistä asioista - laatimalla yhteistyössä muiden hallintokuntien kanssa kaupungin ympäristönsuojeluohjelma 4
5 5 - luomalla kaupunkiin ympäristön tilan seurantajärjestelmä - neuvomalla, tiedottamalla ja ohjaamalla kaupunkilaisia ympäristönsuojeluun liittyvissä asioissa. Ympäristönsuojelutoimen toiminnan lähtökohtana on ympäristöön vaikuttavien asioiden tarkastelu ympäristönsuojelullisesta näkökulmasta ja päämääränä ympäristönsuojelunäkökohtien huomioon ottaminen kestävän kehityksen periaatteita noudattaen kaikissa julkisessa ja tuotannollisessa toiminnassa sekä kotitalouksissa. Ympäristönsuojelulautakunnan tehtävät on määrätty laissa kuntien ympäristönsuojelun hallinnosta sekä lukuisissa ympäristönsuojelualan erityislaeissa, joista keskeisimpiä ovat ympäristönsuojelulaki, jätelaki ja vesilaki. Laeissa lautakunnalle on annettu valvontatehtävien lisäksi vaihteleva määrä päätösvaltaa. Merkittävintä päätösvaltaa lautakunta käyttää käsitellessään kunnan ympäristönsuojeluviranomaisen ratkaistavaksi kuuluvat ympäristölupa-asiat. Lisäksi tehtäviä on määrätty kaupunginvaltuuston hyväksymässä teknisen toimialan johtosäännössä, jonka 7 :n mukaan: Ympäristönsuojelulautakunta toimii Savonlinnan kaupungin ympäristönsuojelu-, ympäristölupa- sekä leirintäalueviranomaisena. Lautakunnan tehtävänä on valvoa ja edistää ympäristön- ja luonnonsuojelua kaupungissa. Ympäristönsuojelulautakunta ratkaisee toimialallaan seuraavat asiat, mikäli se ei ole päätöksellään siirtänyt asiaa lautakunnan alaisen viranhaltijan ratkaistavaksi: 1. hoitaa kaupungin yleisissä jätehuoltomääräyksissä ympäristönsuojelulautakunnalle määrätyt tehtävät, 2. huolehtii kaupungin jätehuollon järjestämisestä siltä osin kuin teknisen viraston asiaa koskevassa työnjaossa on niin sovittu, 3. valmistelee kaupunginhallitukselle luonnonsuojelulaissa sekä muissa ympäristönsuojelualan erityislaeissa lukuunottamatta maa-aineslakia kunnalle kuuluvat asiat, 4. huolehtii kaupungin luonnonsuojelualueiden ja -kohteiden luonnonsuojelullisesta hoidosta sekä luonnon virkistyskäytön edistämisestä yhteistyössä kaupungin muiden viranomaisten kanssa. YMPÄRISTÖNSUOJELULAKI Vuonna 2000 voimaan tulleeseen ympäristönsuojelulakiin sisällytettiin aiemmat ilmansuojelu-, meluntorjunta- ja ympäristölupamenettelylaki sekä asetus vesiensuojelun ennakkotoimenpiteistä. Ympäristönsuojelulakia ja sen pohjalta annettuja asetuksia sovelletaan toiminnan päästöihin, joista aiheutuu tai saat- 5
6 taa aiheutua ympäristön pilaantumista, sekä toimintaan, jossa syntyy jätettä, ja toimintaan, joka on jätteen laitos- tai ammattimaista hyödyntämistä taikka käsittelyä. Ympäristönsuojelulaki mahdollisti kunnallisten ympäristönsuojelumääräysten antamisen. Määräykset ovat ympäristönsuojelulakia täydentäviä, paikalliset erityisolosuhteet huomioon ottavia, kansalaisia ja viranomaisia sitovia säädöksiä. Savonlinnassa, yhtenä ensimmäistä maan kunnista, ympäristönsuojelulautakunnan valmistelemat ja kaupunginvaltuuston hyväksymät kaupungin ympäristönsuojelumääräykset astuivat voimaan Määräykset koskevat mm. ilman ja vesien suojelua sekä ympäristön roskaantumisen ehkäisemistä ja meluntorjuntaa. 6 KESTÄVÄN KEHITYKSEN AGENDA 21 -TOIMINTAOHJELMA Maailmanlaajuisesti ympäristönsuojeluun liittyviä seikkoja on pohdittu mm. YK:n ympäristö- ja kehityskonferenssissa Rio de Janeirossa kesäkuussa Konferenssissa asetettiin kestävän kehityksen saavuttaminen maailmanlaajuiseksi tavoitteeksi. Rion kokouksen jälkeen Suomessa ryhdyttiin kunnissa laatimaan paikallisia kestävän kehityksen toimintaohjelmia. Savonlinnassa Agenda 21 työ käynnistyi Stephen Conditin valtuustoaloitteen pohjalta vuonna Kaupunginhallituksen perustaman Agenda 21 toimikunnan laatima toimintaohjelma hyväksyttiin kaupunginvaltuustossa maaliskuussa Ohjelman painopistealueina ovat vesi, kaupunkirakenne ja liikenne sekä elinkeinoelämä, matkailu ja kulttuuri. Ohjelma päivitettiin toimikunnassa vuosina 2003 ja 2004 ja saatettiin kaupunginhallituksen ja valtuuston käsiteltäväksi. Kaupunginhallitus päätti marraskuussa 2004, että uutta Agenda 21 toimikuntaa ei valita ennen kuin on tarvetta seuraavan kerran päivittää ohjelma. Näin ollen kestävän kehityksen työ on Savonlinnassa tauolla. LUONTO JA LUONNONSUOJELU Savonlinnan luonnonpiirteet Savonlinnan seudulla meren lämpötiloja tasoittava vaikutus ei ole merkittävä vaan ilmasto on meri- ja mannerilmaston väliltä. Punkaharjun säähavaintoaseman vuosijakson mukaan vuoden keskilämpötila on noin +3 o C ja vuotuinen sademäärä keskimäärin 572 mm. Vallitsevimmat tuulensuunnat ovat etelän- ja lännen väliltä. Suurin osa tuulista on heikkoja tai kohtalaisia (alle 10 m/s). Savonlinnan seutu kuuluu eteläboreaaliseen kasvillisuusvyöhykkeeseen. Kasvistossa on runsaimmin itäisiä ja eteläisiä lajeja. Itäinen lajisto suosii mantereista ilmastoa. Eläinmaantieteellisesti Savonlinna kuuluu Etelä-Suomen vyöhykkeeseen, jossa on runsaasti eurooppalaiseen eläimistöön kuuluvia lajeja 6
7 sekä asutuksen ja viljelyn seuralaislajeja. Toisaalta seudulla esiintyy myös monia pohjoisen havumetsävyöhykkeen lajeja. 7 Maisemaa Savonlinnan Pihlajaveden rannalta. Seudun luontoa leimaavia piirteitä ovat sokkeloiset, runsassaariset vesistöt sekä vanhan kallioperän epätasaisesta kulumisesta syntynyt rikkonainen ja vaihteleva korkokuva. Laajoja tasannealueita ei seudulta löydy. Luonteenomaista seudulle on kallioperän voimakas, jääkauden aikaisen mannerjään liikkeen aikaansaama luode-kaakko -suuntautuneisuus, joka johtuu ruhjevyöhykkeiden suunnista. Myös järvialtaissa, saarissa ja harjuissa on selvästi havaittavissa sama suuntautuneisuus, jota vanhat tiet ja peltokuviot myötäilevät. Savonlinnan korkein kohta on Pihlajaniemellä sijaitseva Ruunavuori, jonka laki kohoaa 163 metriä merenpinnan ja 87 metriä Pihlajaveden pinnan yläpuolelle. Kallioperältään Savonlinnan seutu kuuluu svekokarjalaisten liuskeiden alueeseen. Savonlinnan etelä-, länsi- ja koillisosissa kallioperä koostuu suurimmaksi osaksi magmakivilajeista, varsinkin graniiteista ja muualla pääosin metamorfisista kivilajeista (kiilleliuske, kiillegneissi, migmatiitti, fylliitti). Maaperä on pääosin moreenia ja enimmäkseen loivarinteisiä, matalahkoja mäkimaita. Moreenin kivisyys on vaikeuttanut etenkin pellonraivausta. Mannerjäätikön liikkeen suuntaisina kulkevat pitkät ja kapeat moreeniselänteet, drumliinit, sekä etupäässä sorasta ja hiekasta muodostuneet pitkittäisharjut. Harjujen yhteydessä on hienon hiekan ja siltin kerrostumia. Viljavia savikoita on niukasti, koska seutu oli mannerjään perääntymisvaiheessa matalan veden aluetta, johon kerrostui vain karkeampia aineksia. Savonlinna on suurelta osaltaan karuhkoa, mm. eteläinen saaristoalue, joitakin pienialaisia lehtoja lukuun ottamatta. Metsissä vallitsevat puulajit ovat mänty, kuusi ja koivu. Reheviä alueita on lähinnä Hevonniemessä ja Pyörissalolla. Runsaan kaskiviljelyn vaikutus on vielä paikoin nähtävissä koivun runsautena ja eräiden kaskiaholajien esiintymisenä (hirvenkello, peurankello, ruusuruoho, nurmikaunokki ja pukinjuuri). Savonlinnan kasvillisuutta on inventoitu mm. osayleiskaavoituksen ja valtakunnallisten suojeluohjelmien laadinnan yhteydessä. Lisäksi Mikkelin lääninhallitus ja sittemmin Etelä-Savon ympäristökeskus sekä metsähallitus ja Etelä-Savon seutukaavaliitto ja sen 7
8 seuraajana Etelä-Savon maakuntaliitto ovat inventoineet rauhoitettujen tai suojeltujen alueiden luontoa. Suota Savonlinnan maa-alasta on vähän, alle 5 %. Suot ovat lähinnä Järvi- Suomelle tyypillisiä vaihtelevassa maastossa mutkittelevia, kapeiden korpijuottien yhdistämiä soita. Lähes kaikki runsasravinteiset letot on raivattu pelloiksi. Alkuperäistä suoalasta on ojitettu noin 80 %. Savonlinnan luonnolle tyypillisin biotooppi on metsä, jota on noin 90 % maa-alasta. Metsät ovat keskimäärin rehevämpiä kuin muualla Etelä-Savossa. Tavallisin metsätyyppi on tuore mustikkatyypin kangasmetsä. Koska metsät ovat pääosin talousmetsäkäytössä, luonnontilaisia vanhoja metsiä on säilynyt varsin vähän. Peltoa Savonlinnan maa-alasta on noin 5 %. Etelä-Savolaista maisemaa myös Savonlinnan seudulla ovat luonnehtineet viime vuosisadan alkupuolelle asti perinteisen niitto-, laidun- ja kaskitalouden muovaamat omaleimaiset perinnebiotoopit kuten niityt, hakamaat ja metsälaitumet. Nykyisin nämä biologisesti ja maisemallisesti arvokkaat elinympäristöt ovat vaarassa kokonaan kadota perinnebiotooppeja ylläpitäneen maatalouden harjoittamismuotojen muuttumisen myötä. Perinnebiotooppien määrät sekä pinta-alat ovat voimakkaasti vähentyneet. Savonlinnassa näitä oli vuoden 1998 tietojen mukaan jäljellä vain 41,7 ha. 8 Savonlinnan luonnonsuojelualueet Savonlinnassa luonnonsuojelualueita on melko vähän. Suojeltujen alueiden pinta-ala on yhteensä noin 12 km 2, joka on vain 0,9 % kaupungin pinta-alasta. Laajin suojeltu alue on Linnasaaren kansallispuisto, joka sijaitsee Haukivedellä Savonlinnan, Rantasalmen ja Kangaslammen (vuoden 2005 alusta lukien Varkauden) kuntien alueella. Kansallispuisto perustettiin vuonna 1956 ja sitä laajennettiin Puiston kokonaispinta-ala on 36 km 2, josta Savonlinnan alueella 8,1 km 2. Puisto muodostaa 14 % Linnasaaren Natura 2000 verkon kohteesta. Linnansaaren kansallispuistolla suojellaan Järvi-Suomen saaristoluontoa ja säilytetään osa entisen saaristoasutuksen ja kaskiviljelyn seurauksena syntyneitä maisemia, kasviyhdyskuntia ja eliölajeja. Kansallispuisto on tärkeä saimaannorpan ja kalasääskien elinalue (puiston alueella pesii eräs Suomen tiheimmistä kalasääskikannoista). Kansallispuistoon kuuluu sekä suojaista saaristosokkeloa että suurten selkävesien ulappasaaristoa. Saarten rannat ovat enimmäkseen kalliota tai lohkareikkoa. Vain puiston eteläosassa on pari hiekkarantaista harjusaarta. Saarten kasvillisuus on vaihtelevaa. Saarista löytyy sekä karuja, jäkälöityneitä kallioalueita, joilla on kasvaa kitukasvuisia mäntyjä, että reheviä, hiljalleen kuusettuvia lehtisekametsiä. Linnasaaren metsät ovat nuoria. Lehtomaisia metsiä on enemmän kuin muissa kansallispuistoissamme. Linnansaaren erilaiset biotoopit, kuten lehtimetsät, paahteiset avokalliot ja avoimet niityt, tarjoavat elinympäristön monille harvinaisille kasvi- ja eläinlajeille. Savonlinnassa on useita pieniä suojelualueita kuten lehtojensuojeluohjelmaan kuuluva Lehmänpään lehto Pihlajaniemessä, rantojensuojeluohjelmaan kuuluvat kohteet mm. Kokonsaaressa, vanhojen metsiensuojeluohjelmaan kuuluva 8
9 Mustaniemi Pihlajaniemessä sekä soidensuojeluohjelmaan kuuluva Pyörissalo. Leijinsuo Tolvanniemessä on Etelä-Savon seutukaavan suojelukohde. Rauhoitettuja luonnonsuojelualueita ovat myös Sireeni-, Myhkyrä- ja Hirsipuusaaret sekä Sireeniluodot ja Suur-Simunan lehmusmetsiköt keskustaajaman ympäristössä. Edellä mainittujen lisäksi on joukko eri suojeluohjelmiin kuuluvia suojelualuevarauksia, joita ei kuitenkaan ole perustettu suojelualueiksi. 9 Savonlinnan Natura 2000 verkostoon kuuluvat alueet Euroopan unionin luonnonsuojeludirektiivit edellyttävät jäsenvaltioilta Natura 2000 suojelualueiden ja luonnonhoitoalueiden verkoston laatimista. Natura 2000 alueiden avulla EU pyrkii vaalimaan luonnon monimuotoisuutta ja turvaamaan erilaisten luontotyyppien ja lajien säilymistä Euroopan luonnossa. Valtioneuvosto teki päätöksen vuonna 1998 Natura 2000 verkostoon ehdotettavista alueista Suomessa. Päätöksen mukaisia alueita, jotka sijoittuvat kokonaan tai osittain Savonlinnaan, ovat Linnasaari, Joutenvesi Pyyvesi, Pyörissalo, Pihlajavesi, Haapalahti ja Hevonniemi. Alueiden yhteenlaskettu pintaala on lähes 40 % Savonlinnan pinta-alasta. Natura-alueisiin kuuluu osin jo aikaisemmin suojeltuja alueita, mutta myös uusia, aiemmin suojelun ulkopuolella olleita vesi- ja maa-alueita. Joutenvesi: Natura 2000 alueista Joutenvesi on useiden järvenselkien, suurten saarien ja voimakkaasti virtaavien salmivesien muodostama kokonaisuus Savonlinnan, Enonkosken, Kangaslammen (Varkauden), Savonrannan ja Heinäveden kunnissa. Tämän Natura-alueen pinta-ala on 153 km 2. Joutenvesi kuuluu sekä rantojensuojeluohjelmaan että erityissuojelua vaativiin vesialueisiin. Joutenvesi edustaa Saimaalle tyypillistä karua järviruokotyypin vesialuetta. Alueen metsät ovat pääasiassa nuoria ja niiden hakkuumäärät suuria. Alue on tärkeää saimaannorpan elinympäristöä, mutta sillä on merkitystä myös melko luonnontilaisen järviluonnon säilymiselle. Alueella on arvioitu elävän saimaannorppaa eli noin 10 % koko kannasta. Pyörissalo: Pyörissalo on Etelä-Savon edustavimpia ja monimuotoisimpia alueita, jossa kalkkipitoinen maaperä on luonnut edellytykset arvokkaiden biotooppien ja lajien esiintymiselle. Natura-alue sijaitsee Savonlinnan ja Kerimäen alueella ja sen 140 ha:n pinta-alasta on suojeltu 8 %. Alueella sijaitsee mm. lehtojensuojeluohjelman kohde, useita soidensuojeluohjelman kohteita mukaan lukien perustettu soidensuojelualue, vahvistetun seutukaavan arvokas harjualue ja luonnonsuojelualuevaraus sekä yksityismaiden luonnonsuojelualue. Lisäksi alueella on lehtoa, erilaisia metsiä ja soita. Pyörissalon suojelulla on valtakunnallista merkitystä. Alueen suurimpia erikoisuuksia ovat korpija rämeletot. Pihlajavesi: Pihlajaveden Natura alue muodostuu useasta suuresta selkävedestä ja murroslinjojen rikkomasta saaristosta. Pinta-alaltaan 367 km 2 :n Natura-alue sijoittuu Savonlinnan, Sulkavan ja Punkaharjun kuntiin. Alue on karua vesistöä ja eteläosiltaan luonnontilaisimmillaan. Pihlajavedelle on tyypillistä karujen kalliometsien ja rehevämpien saarten sisäosissa sijaitsevien sekametsien vaihtelu. Metsät ovat pääasiassa kulttuurivaikutteisia ja piirteitä kaskeamisesta sekä laiduntamisesta on vielä näkyvissä. Alue on myös 9
10 maisemallisesti merkittävä ja se muodostaakin edustavan yhdistelmän kulttuurivaikutteista ja melko luonnontilaista järviluontoa. Pihlajaveden saimaannorppakannaksi on arvioitu noin yksilöä eli noin 25 % koko kannasta. Pihlajaveden alueella on valtakunnallista ja kansainvälistä suojeluarvoa. Sen keskeinen osa kuuluu rantojensuojeluohjelmaan, erityissuojelua vaativiin vesialueisiin ja Pihlajavesityöryhmän mietinnön mukaisiin norpan lisääntymisalueisiin sekä Corine -kohteisiin. Pihlajavettä esitettiin jo luvulla kansallispuistoksi ja sen on arvioitu täyttävän myös Maailmanperintöluetteloon (World Heritage Site) pääsemisen kriteerit. Alueen sisällä on kuusi valtakunnalliseen lehtojensuojeluohjelmaan kuuluvaa aluetta, muutamia valtakunnallisesti arvokkaita maisemakokonaisuuksia sekä arvokkaita perinnemaisemia. Pihlajavesi ja läheinen Punkaharju on määritelty kansallismaisemiksi. Koko Pihlajaveden alueella on voimassa vahvistetut rantaosayleiskaavat. Haapalahti: Haapalahti on avara lahdenpohjukka Haapaveden itälaidalla. Alueen pinta-ala on 152 ha. Haapalahden pohjukassa on leveä saraniitty- ja ruovikkovyö. Järviruoko on kasvillisuuden valtalaji. Haapalahden linnustosta merkittävän osan muodostavat vesilinnut. Alue onkin merkittävä vesilintujen ruokailualue ja muutonaikainen levähdysalue. Haapalahdella on merkitystä luontoretkeilykohteena. Myös kalataloudellinen suojeluarvo on huomattava. Alue kuuluu lintuvesiensuojeluohjelmaan ja seutukaavassa se on merkitty luonnonsuojelualuevaraukseksi. Hevonniemi: Hevonniemen Natura-alue sijaitsee Savonlinnan ja Rantasalmen kunnissa ja on pinta-alaltaan 65 km 2. Siihen kuuluvat Hevonniemen manneralue ja sitä ympäröiviä saaria sekä Hevonniemeä ympäröivien vesialueiden lisäksi osa Haukiveden eteläosasta ja Haapaveden pohjoisosasta. Hevonniemessä on useita lehtojensuojeluohjelman kohteita sekä seutukaavan suojelualuevarauksia ja yhteensä yli 20 erillistä lehtokasvillisuudeltaan arvokasta aluetta, joiden kasvilajisto edustaa monipuolisesti vaateliasta lehtolajistoa. Natura-alueeseen kuuluvat vesialueet ovat saimaannorpan tärkeää elinaluetta. Hevonniemen lukuisat kalliojyrkänteet ja rotkolaaksot tekevät siitä maisemallisesti merkittävän alueen, joka on säilynyt luonteeltaan melko erämaisena. Vaikeiden maasto-olosuhteiden takia metsä- ja yksityistiestöä on Hevonniemeen rakennettu vasta 1980 luvulta lähtien. Alueella on voimassa Haapaveden Haukiveden osayleiskaava ja joitakin rantakaavoja. Savonlinnassa sijaitsee myös arvokkaita perinnebiotooppeja kuten hakaalueita, kallioketoja tai metsälaitumia, joita pyritään säilyttämään alueiden hoidon ja suojelun avulla. Hoito- ja suojelutoimenpiteinä voidaan käyttää esimerkiksi laidunnuksen uudelleen aloittamista sekä vesakon poistoa tai niittoa. Tietoa Saimaasta, sen erityispiirteistä, Savonlinnan tarjoamista retkeilymahdollisuuksista, Linnansaaren kansallispuiston palveluista ja sen suojelutavoitteista, järviluonnon uhanalaisista lajeista, kaskeamisesta ja niittyjen hoidosta sekä luonnonsuojelusta yleensä saa keskitetysti Metsähallituksen ylläpitämästä Saimaan Luontokeskuksesta, Nestorista, käyntiosoite Aino Ackten puistotie
11 11 Uhanalaiset lajit Kuten muuallakin Suomessa, kaikkien uhanalaisten lajien esiintymisestä Savonlinnassa ei ole tarkkoja tietoja. Erityisesti pienten, huomaamattomien tai vaikeasti määrittävien eliöiden, kuten hyönteisten, sienten ja sammalten, esiintymisen laajuudesta ei ole juurikaan tutkittua tietoa. Vanhojen elinympäristöjen tuhoutuminen ja lajien kannalta keskeisen elinolosuhteiden muunlainen heikkeneminen ovat suurimpia uhanalaisuuden syitä, jotka ovat ajaneet monia lajeja sukupuuton partaalle. Syiden takana ovat rakentaminen, ihmistoiminnan ulottaminen luonnontilaisille alueille, häirinnän lisääntyminen sekä elinympäristöjen yksipuolistuminen. Lisäksi metsästys (kasvilajeilla poiminta) ja jopa suoranainen vaino ovat uhkana monille lajeille. Myös ihmisten mukaan tuomat ja joko tarkoituksella istutetut tai vahingossa luontoon joutuneet eläimet ja kasvit voivat olla lajien uhanalaisuuden syynä (samaan ekologiseen lokeroon kuuluvat lajit kilpailevat samoista elinympäristöistä; tulokaslajit yleensä tehokkaampina lisääntyjinä voittavat kilpailun). Eliölajien elinympäristöjen säilyttäminen on ensisijainen tapa suojella lajeja. Mutta myös muut keinot kuten metsästyksen, kalastuksen tai poiminnan kieltäminen taikka liikkumisen rajoittaminen uhanalaisten lajien esiintymisalueilla niiden lisääntymisaikana voivat parantaa lajien selvitymismahdollisuuksia. Lisäksi kansalaisten valistaminen luontoympäristön ja sen eläin- ja kasvilajien suojelussa on tärkeää. Savonlinnan kaupunginhallitus valitsi vuonna 1996 ympäristönsuojelulautakunnan esityksestä kaupungin nimikkolajeiksi saimaannorpan, kuhankeittäjän, säynävän, haapaperhosen, idänkurhon ja haaparouskun, joista saimaannorppa ja idänkurho valittin nimikkolajeiksi juuri uhanalaisuutensa ja lajien kannalta Savonlinnan esiintymisalueiden keskeisen merkityksen takia. Saimaannorppa: Tarkimmin tutkittu ja seurattu laji on saimaannorppa (Phoca hispida saimensis), joka on erittäin uhanalainen ja erityisesti suojeltava laji. Norppakanta pieneni luvun alkupuolelle asti. Tuolloin aloitettujen suojelutoimenpiteiden ansiosta kannan koko on hieman kasvanut ja varsinkin poikasten eloonjäämismahdollisuudet ovat parantuneet. Kannan koko on nykyisin noin 270 yksilöä ja vuosittain syntyvien kuuttien määrä noin 60. Norppakantojen uhkana oli aikaisemmin metsästäminen, sillä niistä maksettiin kalastukselle haitallisena vahinkoeläimenä tapporahaa vuodesta 1882 aina vuoteen 1948 asti. Saimaannorppa rauhoitettiin vasta vuonna Norppakantaa vähensi 1960 ja luvuilla erityisesti kalastuksen kehittyminen (uudenlaiset kalanpyydykset, erityisesti nailonverkkojen käyttöönotto). Tuolloin mahdollisesti myös ympäristömyrkyt, kuten elohopea, haittasivat norppien lisääntymistä. Norppien uhkana ovat edelleenkin kalanpyydykset sekä nykyisin myös rantarakentaminen ja talvisin luonnon virkistyskäytöstä aiheutuva pesinnän häirintä ja jopa pesien tuhoutuminen. Saimaannorppien kannan seurannasta ja hoidosta vastaa Metsähallitus. Saimaannorppien suojelun tavoitteena on kannan säilyminen yhtenäisenä nykyisillä esiintymisalueilla, joista Pihlajavesi ja Haukivesi ovat keskeisimmät, ja levittäytyminen myös entisille esiintymisalueille. Tavoitteen mukaan kannan koko kasvaa vuoteen 2020 mennessä 400 yksilöön, joka vastaa Saimaalla luvulla ollutta norppakantaa. Luonnontilaisen Saimaan on arvioitu elät- 11
12 täneen yli 6000 yksilön norppakantaa, ja vielä nykyisinkin kalastamatta jäävä kalantuotto voisi elättää Saimaalla ainakin 2000 yksilön norppakantaa. Tutkimusten perusteella on arvioitu, että saimaannorppa tulee säilymään elinvoimaisena vain suojelluilla alueilla, joilla rajoitetaan rantarakentamista ja kalastusta sekä ohjataan talviaikaista jäällä liikkumista. Valkoselkätikka: Savonlinna kuuluu metsäluontomme ehkä uhanalaisimman lintulajin, valkoselkätikan (Dendrocopos leucotos), esiintymisalueeseen. Valkoselkätikkakannan romahtaminen alkoi luvulla tehostuneen metsätalouden seurauksena. Laji suosii vanhoja lehtipuuvaltaisia ja lahopuustoisia metsiä, joiden määrä on viimeisten vuosikymmenten aikana vähentynyt merkittävästi koko maassa ja erityisesti valkoselkätikan esiintymisalueella, jossa paikoitellen 80 % vanhoista lehtimetsistä on jo uudistettu. Suuri osa valkoselkätikka-alueista sijaitsee vesistöjen läheisyydessä. Lehtipuuvaltaisen metsän osuus on rantamailla edelleenkin suuri, mutta valkoselkätikkojen elinpiireiksi kelpaavat metsät ovat monesti laajalla alueella pieninä erillisinä saarekkeina. Rantojen tulvavyöhykkeet ovat aina tarjonneet valkoselkätikoille ravintopuita. Vesistöt niemineen ja saarineen ohjaavat vaeltavien lintujen kulkua ja ovat siten valkoselkätikan suojelun kannalta erityisen tärkeitä alueita. Idänkurho: Uhanalaisista kasvilajeista on Savonlinnalla erityinen merkitys idänkurhon (Carlina biebersteinii var. longifolia) suojelussa, sillä lajin ilmeisesti laajimmat esiintymät Suomessa ovat Savonlinnassa. Idänkurho on monivuotinen, piikikäs asterikasvi, joka luokitellaan arkeofyytiksi eli muinaistulokkaaksi. Laji kasvaa luontaisesti ahoilla, kedoilla ja joskus kuivissa metsissä. Savonlinnan laajin kasvupaikka on kuiva tiepiennar Pääskylahden hautausmaan kohdalla. Kasvupaikkaa hoidetaan lähinnä pensaikkoa niittämällä lajin kasvuolosuhteiden parantamiseksi. Muita merkittäviä lajin kasvupaikkoja Savonlinnassa on Kokonsaaren Hevossaaressa sekä Pyörissalolla. 12 Kelta-apila (Trifolium aureum). 12
13 TAULUKKO 1. Savonlinnassa havaittuja valtakunnallisesti uhanalaisia putkilokasvi-, nisäkäs- ja lintulajeja. 13 LAJIT JA UHANALAI- SUUSLUOKAT KASVIT UHANALAISUUDEN SYYT UHKATEKIJÄT ERITTÄIN UHANALAISET Idänkurho N, M N, M VAARANTUNEET Kangasvuokko M, Ks, Ke, R M, Ks, Ke Vuorijalava R, Mp, Ke Mp, R, Ke Keltakynsimö R, N R, N Hirvenkello N, Kh, M, R N, M, Kh Tikankontti R, M, O, Ke M, O, N, Ke Metsänemä M, R, O M, O Neidonkenkä M, Ke, R M SILMÄLLÄPIDETTÄVÄT Ketonoidanlukko N, Kh N, Kh Hoikkaängelmä N N Ketoneilikka N N Kelta-apila N N Ojakurjenpolvi O, M? Kalliosirkunjyvä Y Y Punakämmekkä O, N, R, Ke O, Mur Ruskopiirtoheinä M, O M, O Hajuheinä M, O, R M, O NISÄKKÄÄT JA LINNUT ÄÄRIMMÄISEN UHAN- ALAISET Valkoselkätikka MI, Mp, R MI, Mp ERITTÄIN UHANALAISET Susi P P Saimaannorppa P, H, Vr, Kh H, P, Vr VAARANTUNEET Liito-orava Mp, MI Mp, MI Ampuhaukka Kh, Mu? Selkälokki H, P, Muk H, P Naurulokki H, Pm, P, Mu Mu, H Pikkutikka MI, Mp, R R Käenpiika Mus, M, N Mus, M Rastaskerttunen Y Y Tiltaltti Mus Mus Peltosirkku Mus, Pm Mus SILMÄLLÄPIDETTÄVÄT Saukko Kh, P, Vr P, H, Kh Ilves P P 13
14 14 Karhu P P Kaakkuri O, H, Kh, P H, Kh Kaulushaikara Mu, Vr Mus Mehiläishaukka?? Sääksi Mi, H, Kh, P Mi, H Ruskosuohaukka Mu Vr, Kh Tuulihaukka Kh, Pm Pm, Kh Metso Mi, P Mi, P Teeri Mp, Mi, P Mp, P Ruisrääkkä Pm, Mu, Kh Mus, Pm, N Käki Mu Mu Kehrääjä Mu, H, R H, R Harmaapäätikka Mp, MI MI, Mp Pohjantikka Mi Mi Pikkulepinkäinen Mus Mus Kottarainen Pm, Mu Pm Kuukkeli Mi Mi Koskikara Mu, H H Pikkusieppo Mi Mi Kivitasku Pm, N Pm, N Pensastasku Pm Pm Varpunen Mu, Pm Mu Nokkavarpunen Y Y UHANALAISUUDEN SYYT P = pyynti; metsästys, kalastus ja laiton tappaminen Ke = keräily ja poiminta, myös siirto puutarhaan H = häirintä ja liikenne R = rakentaminen Ks = soranotto ja kaivostoiminta Pm = peltomaiden muutokset N = avoimien alueiden sulkeutuminen M = metsien uudistamis- ja hoitotoimet Mp = metsien puulajisuhteiden muutokset Mi = metsien ikärakenteen muutokset Ml = lahoavan puuaineksen, kuolleiden tai kuolevien puiden sekä oksien, laho- ja kolopuiden väheneminen O = ojitus ja turpeenotto Vr = vesien rakentaminen Kh = kemialliset haittavaikutukset Y = kannan tai esiintymisalueen pienuus tai sopivan esiintymisalueen vähäisyys Muk = muiden lajien aiheuttama kilpailu Mur = muiden lajien aiheuttama risteytyminen Mus = muutokset Suomen ulkopuolella Mu = muu tunnettu syy? = syy tuntematon LUONNON VIRKISTYSKÄYTTÖ Järvien ympäröimässä Savonlinnassa luonnon virkistyskäyttö kohdistuu varsinkin kesäisin korostetusti järville ja järvien rannoille, joiden säilymisen virkistyskäytössä kaupunki on pyrkinyt turvaamaan myös maata tai venettä omistamattomille asukkaille sekä matkailijoille alueiden kaavoituksessa siten, että osa rannoista säilytetään kaupungin omistuksessa joko rakennettuina venevalkamina ja uimarantoina tai rakentamattomina luonnontilaisina rantoina, 14
15 puistoina ja lähivirkistysalueina. Luonnontilaiset osat toimivat samalla myös ekologisesti tärkeinä vyöhykkeinä ja käytävinä. Erityisesti keskustaajan rannat ovat myös maisemallisesti tärkeitä kohteita, joiden kunto ja siisteys vaikuttavat koko kaupungin yleisilmeeseen sekä asukkaiden ja matkailijoiden viihtyvyyteen. Savonlinnan ydinkeskustassa on mahdollisuus myös muun luonnon kuin järvien ja rantojen virkistyskäyttöön. Kaupungin keskeisimmät puisto- ja lähivirkistysalueet ovat Kasinonsaaret (Sulosaari, Verkkosaari ja Vääräsaaren rakentamaton osa) sekä Talvisalo. Savonlinnan puisto- ja lähivirkistysalueiden määrää kaupungin ydinkeskustassa (35 m 2 /as.) voidaan pitää hyvänä verratessa sitä monien muiden kaupunkien (vaikka Tampereen 22 m 2 /as., Jyväskylän 20 m 2 /as.) vastaavaan määrään. Keskustaajamassa ja sen välittömässä läheisyydessä sijaitsevia kaupungin metsiä hoidetaan puistometsinä. Puistometsien hoidossa pääpaino on metsien virkistyskäyttö- ja maisema-arvojen säilyttämisessä. Sen vuoksi puistometsien hakkuut tehdään kaupungin puistometsäsuunitelman mukaisesti metsien monimuotoinen käyttö huomioon ottaen. Puistometsiin on rakennettu eripuolille keskustaajamaa kunto- ja hiihtoratoja. Lisäksi Aholahden hiihtokeskuksesta lähtee laaja latuverkosto ja Nojanmaasta hiihtoreitti Varparannalle. Kaupungin metsätoimi ylläpitää kahta luontopolkua Karhuvuoressa keskustaajaman itäpuolella ja Soininmäessä keskustaajaman länsipuolella. Saaristossa luonnon yleinen virkistyskäyttö, kuten uiminen, veneily ja retkeily, on perinteisesti suuntautunut luonnonkauniille, valoisille ja suojaisille hiekkarannoille. Tällaisille parhaimmille rannoille on kuitenkin usein rakennettu lomaasuntoja ja sen myötä ne ovat sulkeutuneet yleiseltä virkistyskäytöltä. Vuonna 2001 Savonlinnassa oli 3083 loma-asuntoa eli noin 1,3 loma-asuntoa rantakilometriä kohden. Koko Etelä-Savossa vastaavat luvut olivat ja 1,7 loma-asuntoa. Savonlinnan loma-asuntojen määrän arvioidaan kasvavan vuoteen 2010 mennessä noin 500:lla, jolloin rantakilometriä kohti olisi 1,5 lomaasuntoa. Alueen seutukaavassa on loma-asutuksen tavoitteeksi otettu lomaasutuksen tiivistäminen siten, että rakentamiseen hyvin sopivilla rannoilla rakennettaisiin tehokkaasti, mutta samalla jätettäisiin välialueet rakentamatta. Näin turvattaisiin myös tuleville sukupolville rakentamattomien ja luonnontilaisten rantojen säilyminen ja niiden yleinen virkistyskäyttö. Ihmisten vapaa-ajan lisääntyessä, on ilmeistä, että sen myötä myös luonnon kaikenlainen virkistyskäyttö tulee lisääntymään. Tämä lisää samalla ympäristönsuojelullisia haittoja, heikentää luonnon virkistyskäyttöarvoa ja vaikuttaa kielteisesti kaupungin maisemalliseen ilmeeseen ja sen kautta asukkaiden ja matkailijoiden viihtyvyyteen. Näitä haittoja ovat mm. ympäristön roskaaminen ja suoranainen turmeleminen sekä maapohjan kuluminen ja meluhaitta. Haittoja voidaan jossain määrin vähentää valistustoiminnalla sekä varaamalla luonnon virkistyskäyttöön omia alueitaan, joihin ohjataan pääosa virkistyskäytöstä. Varattavien alueiden on oltava puoleensa vetäviä, mutta myös helposti hoidettavissa, kulutusta mahdollisimman hyvin kestäviä ja riittävän etäällä häiriintyvistä kohteista
16 16 ILMANSUOJELU Ilmansaasteet ovat pääosin ihmistoiminnasta peräisin olevia kaasu- ja hiukkaspäästöjä ilmakehään. Merkittävimpiä ilman laatua heikentäviä yhdisteitä ovat typen oksidit (NO X ) sekä pienhiukkaset. Lisäksi ilman laatuun sekä ympäristöön vaikuttavia yhdisteitä ovat mm. häkä (CO), hiilidioksidi (CO 2 ), rikkidioksidi (SO 2 ), alailmakehässä otsoni (O 3 ) sekä raskasmetallit. Paikallisesti ilmansaasteet aiheuttavat vesistöjen ja maaperän happamoitumista ja rehevöitymistä sekä vahingoittavat kasvien neulasia, lehtiä ja juuristoa. Ilmansaasteet vaikuttavat materiaaleihin niiden likaantumisena ja yhdessä kosteuden kanssa syntyvänä korroosiona. Ilmansaasteet vaikuttavat heikentyneen hengitysilman laadun myötä myös ihmisten viihtyvyyteen ja terveyteen. Ilman laatu riippuu ilmansaasteiden pitoisuuksista, joihin vaikuttaa saastepäästöjen määrän ohella säätila (tuulten sekoittava ja laimentava vaikutus sekä sateiden pesuvaikutus) ja vuodenaika (sekoittumista estäviä inversiokerroksia esiintyy lähinnä kylminä talvipäivinä). Maailmanlaajuisesti kasvihuoneilmiötä voimistavat päästöt, kuten hiilidioksidi ja metaani, tai yläilmakehässä otsonikatoa aiheuttavat päästöt, kuten CFC ja HCFC yhdisteet, ovat yksi ihmiskunnan ja maapallon tulevaisuuden kannalta huolestuttavimpia seikkoja. Savonlinnan omista ilmansaastepäästöista suurin osa on peräisin tarvittavan lämpöenergian tuottamisesta sekä liikenteestä. Paikallinen sähköntuotanto on vähäistä. Biopolttoaineita (lähinnä puuhaketta) käyttävän 70 MW:n voimalaitoksen valmistuminen ja lisääntynyt kaukolämmön käyttöön siirtyminen ovat vähentäneet öljyn osuutta lämpöenergian tuotannossa ja sen myötä saastepäästöjä ilmaan. Savonlinnan suurimmat energiantuotantolaitokset ovat Järvi- Suomen Energia Oy:n Savonlinnan voimalaitos sekä kuusi sen raskasta polttoöljyä käyttävää varavoimalaitosta, joista suurin on Kaikuvuoressa (kaksi 10 MW:n yksikköä). Liikenneperäisillä saastepäästöillä on ratkaiseva merkitys kaupungin ydinkeskustan hengitysilman laatuun, sillä niiden päästökorkeus alhainen. Savonlinnasta puuttuvan ohikulkutien takia ydinkeskustassa ilman laatu riippuu katukuiluissa jyräävän liikenteen määrästä ja raskaan liikenteen osuudesta siinä, liikenteen ruuhkaisuudesta sekä sääoloista. Koska Savonlinnassa on varsin vähän sellaista teollisuutta, josta tulee merkittäviä ilmansaastepäästöjä, on teollisuuden vaikutus paikalliseen ilman laatuun on vähäinen. Savonlinnassa ja sen lähialueella suurimmat ilmanlaatuun vaikuttavat teollisuuslaitokset ovat Andritz Oy:n / Savonlinna Works Oy:n konepaja Lypsyniemessä ja Louhen kalkkitehdas (sijaitsee kuntarajalla Kerimäen puolella). Vuoden 1994 lopussa suljetun Outokumpu Finnmines Oy:n nikkelikaivoksen (sijaitsi kuntarajalla Enonkosken puolella) vaikutus kaivoksen lähiympäristön ja malmirikasteen kuljetusreitin varren ilman laatuun oli raskasmetallilaskeumien osalta merkittävä. Toiminnan aiheuttamat kohonneet raskasmetallipitoisuudet ovat edelleen mitattavissa mm. maaperästä ja sammalista. 16
17 17 Keskustaajaman ulkopuolella ilman laatuun vaikuttaa mahdollisesti pieniä paikallisia päästölähteitä enemmän kaukokulkeuma muualta Suomesta sekä ulkomailta. Savonlinnassa on ilman laatua tutkittu sekä bioindikaattoreita käyttäen että tekemällä suoria pitoisuusmittauksia. Viime vuosina tutkimukset ovat painottuneet bioindikaattorien käyttöön. Syynä tähän on kaupungin talousarvioon varattujen tutkimusmäärärahojen niukkuus, koska bioindikaattoritutkimukset ovat halpoja mittaustutkimuksiin verrattuna. Bioindikaattoreilla voidaan arvioida ilmansaasteiden vaikutuksia elolliseen luontoon tutkittavalla aikavälillä ja myös saastepäästöjen vähenemisestä johtuvia luonnon vaurioiden korjaantumisia. Bioindikaattoreina on tutkimuksissa käytetty männyn runkojäkälien määrää, kuntoa ja lajikoostumusta, männyn neulasvuosikertojen lukumäärää ja neulasten rikkipitoisuutta sekä mäntyjen elinvoimaisuutta. Tutkimustulokset ovat antaneet eri vuosina samantapaisia tuloksia joskin eroja yksittäisten tutkimuspisteiden välillä on ollut havaittavissa. Bioindikaattoritutkimusten perusteella Savonlinnan ydinkeskustan ilman laatu on huonompi kuin haja-asutusalueella. Ydinkeskustan tutkimuspisteissä runkojäkälien kunto on ollut heikompi sekä jäkälien määrä ja lajiston monimuotoisuus alhaisempi kuin haja-asutusalueella. Myös lisääntynyttä typpilaskeumaa indikoivaa viherlevää esiintyy ydinkeskustassa yleisemmin ja runsaampana kuin haja-asutusalueella. Männyn neulasten rikkipitoisuuksissa on havaittu selvää laskua viime vuosina, joten ilmasta laskeutuvan rikin aiheuttama ympäristökuormitus on vähentynyt. Paikallista rikkilaskeumaa on merkittävästi vähentänyt siirtyminen kaukolämmön tuotannossa raskaasta polttoöljystä entistä enemmän puuhakkeen käyttöön. Keskustaajaman muita alueita korkeammat liikennemäärät ja jossain määrin myös teollisuus selittävät osaltaan eroa keskustaajaman ja hajaasutusalueen välillä. Metallilaskeumien määrää on tutkittu eri puolilla kaupunkia rahkasammalpallomenetelmällä vuosina 1989, 1992, 1997 ja Tutkimusten perusteella metallilaskeumat ovat Savonlinnassa suhteellisen vähäisiä lukuun ottamatta metallipäästölähteiden lähialueita. Päästölähteitä ovat ydinkeskustassa pääväylä sekä muualla Teknolan alue, Louhen kalkkitehdas ja Enonkosken entisen nikkelikaivoksen alue ja nikkelirikasteen kuljetusreitti. Sammalpallomenetelmän lisäksi Enonkosken entisen nikkelikaivoksen ympäristöä ja malmirikasteen kuljetusreitin vartta on vuosittain tutkittu seinäsammal-, sieni- ja marjanäytteistä. Vuoden 1994 lopussa toimintansa lopettaneen kaivoksen ympäristössä tutkimustulosten mukaan ovat seinäsammalen nikkelipitoisuudet enää vain murto-osa 1990 luvun alkupuolen huippupitoisuuksista lukuun ottamatta aivan kaivosalueen lähialuetta. Lisäksi maantiekuljetusreitin varrella nikkelipitoisuudet ovat edelleen paikoin moninkertaisia luonnontasoon nähden. Pitoisuudet alenevat etäisyyden kasvaessa kaivosalueesta kuten myös kuljetusreittinä käytettyjen teiden varsista. Pitoisuudet ovat myös kuljetusreitin varrella pääosin sitä alempia mitä pidemmällä kuljetusreittiä tarkastellaan. Myös monien muiden alkuaineiden pitoisuudet ovat laskeneet, joidenkin osalta merkittävästi (näiden pitoisuudet näyttävät korreloivan malmiri- 17
18 kastepölyn vähenemisen kanssa). Ainakin osittain näiden alkuaineiden päästölähde on liikenneperäinen ja siten selittävänä tekijänä on myös kaivostoiminnan ja sen jälkihoitotöiden loppumisesta aiheutunut liikennemäärien väheneminen. Ydinkeskustan ilman kokonaispölypitoisuuksia sekä hengitystiehyeisiin kulkeutuvien pienten hiukkasten pitoisuuksia (PM 10 faktori) mitattiin Olavinkadun Pappilankadun kulmauksessa ja Tulliportinkadun varrella viimeksi katupölymaksimin aikana huhti-toukokuussa 2003, jolloin suoritettiin katujen puhdistusta talven aikana liukkauden estoon käytetyistä murskeista ja hiekoista. Lisäksi liikenteen pakokaasupäästöjen mukana ilmaan pääsevät hiukkaset lisäävät pölyn määrää kaduilla. Myös säätilalla (tuulten suunnalla ja nopeudella sekä ilman kosteudella) on vaikutusta päästöjen leviämisen ja laimenemisen kautta pitoisuusarvoihin. Mittausjakson aikana pienten hiukkasten pitoisuudet nousivat ajoittain yli rajaja ohjearvojen. Raja-arvon ylityksiä mitattiin seitsemänä päivänä. Ilmanlaatuasetuksen mukaan ylityksiä saa olla yhteensä 35 päivänä vuodessa. Kokonaispölyn osalta raja-arvon ylittäviä pitoisuuksia ei todettu, mutta sen sijaan ohjearvon ylittäviä pitoisuuksia mitattiin viitenä päivänä. Korkeimmat pitoisuudet havaittiin huhtikuussa, jolloin mursketta ja hiekkaa oli vielä runsaasti kaduilla ja ilman suhteellinen kosteus samanaikaisesti matala. Tämän seurauksena ohikulkeva liikennevirta ja tuuli pääsivät helposti nostamaan pölyä katujen pinnasta. Edelliset ilman laadun mittaustutkimukset katupölyn sekä hiilimonoksidin ja eräiden muiden liikenneperäisten kaasumaisten epäpuhtauksien osalta tehtiin luvulla Olavinkadun katukuilussa. Tällöin sekä kokonaispölypitoisuudet että hengitystiehyeisiin kulkeutuvien pienten hiukkasten pitoisuudet nousivat ajoittain raja-arvojen yläpuolelle. Liikenneperäisten kaasumaisten epäpuhtauksien määrien todettiin tutkimuksissa olevan alhaisia. Hiilimonoksidi- eli häkäpitoisuudet eivät kohonneet raja-arvon yläpuolelle. Myös typpioksidi-, formaldehydi-, bentseeni- ja tolueenipitoisuudet jäivät selvästi raja-arvojen alapuolelle. Epäpuhtauksien määrissä oli kuitenkin mitattavissa selvää vaihtelua liikenteen ruuhka-aikoina aamuisin ja iltapäivisin. 18 Ilmanlaatua on Savonlinnan seudulla selvitetty mm. jäkäläkartoituksen avulla. 18
19 19 VESIENSUOJELU Vedenpuhdistamo ja vesijohtoverkon vesi Savonlinnan Vesi (kaupungin vesi- ja viemärilaitos) ottamasta raakavedestä on noin 90 % Haapaveden pintavettä, joka otetaan Kyrönsalmen yläpuolelta noin sadan metrin päästä rannasta. Pintavesi puhdistetaan vuonna 1977 valmistuneessa Vääräsaaren vedenpuhdistamossa. Puhdistetun veden laatu riippuu raakavedestä. Haapaveden veden laatuun vaikuttavat lähinnä yläpuolisen vesistön varrella sijaitsevien metsäteollisuuslaitosten jätevedet, Varkaudesta, Siilinjärveltä ja Uimaharjusta. Metsäteollisuuden jätevedet sisältävät mm. hartsihappoja, alifaattisia halogeenihiilivetyjä sekä kloorifenoleja ja muita orgaanisia klooriyhdisteitä. Haapavedessä näitä aineita on kuitenkin havaittu vain vähäisiä määriä. Loput verkostoon pumpattavasta juomavedestä on Lähteelän pohjavettä, jota otetaan lähinnä viikonloppuisin. Ennen verkostoon pumppaamista pohjaveden ph -arvo nostetaan vesilaitoskalkin avulla 8,3:een putkiston syöpymisen estämiseksi. Muita kemikaaleja pohjavedelle ei käytetä. Savonlinnan viemäriverkon piirissä olevilta kiinteistöiltä jätevedet johdetaan vuonna 1978 rakennetulle Pihlajaniemen jätevedenpuhdistamolle. Kokonaisuudessaan Savonlinnan Veden toimialueella asuu noin kaupunkilaista. Lisäksi Punkaharjun ja osin Kerimäen vesi- ja viemäriverkot on yhdistetty Savonlinnan verkkoihin ja niiden piirissä asuu noin 3000 kuntalaista. Savonlinnan pintavesien tila Savonlinnassa vesistöjen yleinen käyttökelpoisuus on Saimaaseen kuuluvilla vesialueilla pääosin luokkaa erinomainen. Tällöin vesistö on lähes luonnontilainen, yleensä karu, kirkas tai vain lievästi humuspitoinen. Vesi soveltuu erittäin hyvin kaikkiin käyttömuotoihin eikä veden käyttöä rajoittavia leväesiintymiä todeta. Käyttökelpoisuusluokan laskua on paikoitellen havaittavissa lähinnä Saimaan suojaisilla lahtialueilla sekä pienemmissä järvissä. Savonlinnan alapuoliseen Pihlajaveteen kohdistui vielä luvulla voimakas jätevesikuormitus kaupungin keskustaajaman asutuksesta ja teollisuudesta. Lisäksi yläpuolisen Varkauden metsäteollisuuslaitosten jätevesien vaikutus näkyi jossain määrin Savonlinnassa asti. Viime vuosikymmenien aikana vesistön tila on parantunut merkittävästi jätevedenpuhdistamojen käyttöön oton ansiosta. Lisäksi teollisuuslaitoksista tulevien jätevesien määrä ja laatu (käytetään vähemmän vettä ja vesistölle vähemmän haitallisia kemikaaleja) on muuttunut. Yhdyskunta- ja teollisuusjätevesien sijasta vesistöjen tilan kannalta ongelmaksi on noussut varsinkin pienemmissä järvissä ja paikoitellen myös Saimaan suojaisilla lahtialueilla maa- ja metsätalouden sekä haja-asutuksen jäte- ja valumavesien sisältämien kasvinravinteiden rehevöitymistä ja leväkukintoja aiheuttava hajakuormitus. Sisävesillä merkittävin rehevöittävä ravinne on fosfori. Typen vaikutus on tätä vähäisempi. Karjatalouden sekä peltolannoitteiden käytön väheneminen ja EU:n ympäristötukiehtojen noudattaminen tilakohtaisi- 19
20 ne ympäristönsuojelusuunnitelmineen ovat pienentäneet maatalouden vesistökuormitusta viime vuosina. Kevyempien maanmuokkausmenetelmien käyttöön otto sekä metsälannoituksen ja metsäojituksen väheneminen ja ojitusalueille tehtävät vesiensuojelurakenteet, kuten laskeutusaltaat ja ojakatkot, ovat puolestaan vähentäneet metsätalouden vesistökuormitusta. Vuoden 2004 alussa voimaan tulleen asetuksen talousjätevesien käsittelystä vesihuoltolaitosten ulkopuolisilla alueilla sisältämillä jätevesien puhdistusvaatimuksilla on tarkoitus seuraavan kymmenen vuoden siirtymäajan kuluessa merkittävästi vähentää haja-asutuksesta peräisin olevaa hajakuormitusta. Savonlinnassa voimaan tulleet kaupungin ympäristönsuojelumääräykset sisältävät samantasoiset jätevesien puhdistusvaatimukset kuin em. asetus. Siten Savonlinnassa haja-asutuksesta peräisin olevaa hajakuormitusta on päästy vähentämään pari vuotta aiemmin kuin mm. Savonlinnan seudun muissa kunnissa. 20 Vesistötutkimuksia Savonlinnan vesialueiden tilaa on tutkittu mm. selvittämällä pohjaeläinkantoja vuonna 1995, jolloin otettiin vesistöjen pohjasta näytteitä 14 kohteesta. Näytteiden sisältämistä pohjaeläimistä laskettiin ns. Chironomidi -indeksi, joka kuvaa pohjan tilaa pohjassa elävien surviaissääskien toukkien lajisuhteiden perusteella. Indeksin perusteella hyväkuntoisena voitiin pitää tutkimuskohteista Suurjärveä, Pääskyniemen edustaa, Pullinlahtea, Pihlajaniemen edustaa, Lehtiniemen edustaa, Sortavalanjärveä, Tevanlahtea ja Pihlajalahtea. Pellosjärvi luokiteltiin lievästi reheväksi ja Jouhenjärvi, Mertajärvi sekä Tuokkolanlahti reheväksi. Huonoin tilanne oli Alusjärvessä ja Hirvasjärvessä. Hirvasjärven ja Jouhenjärven (ja mahdollisesti myös sen alapuolisen Alusjärven) tilanne lienee pohjaeläinkantojen suhteen tämän jälkeen parantunut kaatopaikan suotovesikuormituksen vähennyttyä ja järvien ilmastuksen alettua. Savonlinnan vesialueilla seurataan vuosittain mm. veden fosfori- ja typpiyhdisteiden määrää sekä happipitoisuutta velvoitetarkkailukohteista, joita ovat entisen Kaakkolammen kaatopaikan alapuoliset vesistöt (Jouhenjärvi, Alusjärvi, Pihlajaveden Myllylahti sekä Hirvasjärvi), Pihlajaniemen jätevedenpuhdistamon jätevesien purkuvesistö (Pihlajavesi ja sen vertailuvesistönä yläpuolinen Haapavesi) ja Savonlinnan lentokentän ympäristön järvet (Pellosjärvi ja Kuhajärvi). Lisäksi Savonlinnan ammattiinstituutin Lehtiniemessä sijaitsevan sosiaali- ja terveysalojen koulutusyksikön sekä Varparannalla sijaitsevan luonnonvarakoulutusyksikön jätevedenpienpuhdistamojen toimivuutta seurataan tulevasta ja lähtevästä jätevedestä otettavien vesinäytteiden avulla. Entisen Kaakkolammen kaatopaikan alapuolisista vesistöistä Jouhenjärven veden happipitoisuus on pysynyt tasaisena järveen asennetun ilmastimen ansiosta. Järven ravinnepitoisuuksien perusteella järveä voidaan pitää rehevänä. Alusjärvessä pohjan läheisen vesikerroksen happipitoisuus on ollut alhainen. Typpipitoisuuden perusteella järveä voidaan pitää rehevänä, mutta fosforipitoisuuden perusteella niukkaravinteisena. Pihlajaveden Myllylahdessa veden happipitoisuus on ollut suhteellisen hyvä eikä hapettomuutta ole havaittu pohjan läheisessä vesikerroksessakaan. Myllylahden veden 20